ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1777/98 υποβολή: Reimer Bφge (PPE) προς την Επιτροπή (5 Iουνίου 1998)

Θέμα: Ατζέντα 2000 και οι συμφωνίες ΠΟΕ

1. Μπορεί να εξηγήσει η Επιτροπή τα κριτήρια σύμφωνα με τα ποιά οι γεωργικές ενισχύσεις ταξινομούνται στο «blue box» ή στο «green box» σύμφωνα με τις συμφωνίες ΠΟΕ;

2. Μπορεί να ανακοινώσει η Επιτροπή σε ποιά κατηγορία μπορούν να ταξινομηθούν οι προβλεπόμενες στο Ατζέντα 2000 άμεσες ενισχύσεις για τον τομέα του βοείου κρέατος και του γάλακτος;

3. Οι προβλεπόμενες στον αμερικανικό γεωργικό νόμο «FAIR» ενισχύσεις μπορούν να θεωρηθούν βασικά ως επιλέξιμες για το green box;

4. Μπορεί να επιβεβαιώσει η Επιτροπή ότι στις συμφωνίες της GATT κατοχυρώθηκε ο στόχος του καθορισμού μελλοντικών γεωργοπεριβαλλοντικών προδιαγραφών και της ενσωμάτωσής τους στους μελλοντικούς κανόνες διεθνούς εμπορίου;

5. Ποιές εκθέσεις ή συστάσεις έχουν υποβληθεί μέχρι σήμερα σύμφωνα με την παράγραφο 1 της απόφασης για τις συναλλαγές στον τομέα των υπηρεσιών και του περιβάλλοντος (ΕΕ L 336, σελ. 265 της 23ης Δεκεμβρίου 1994);

6. Ποιές πρωτοβουλίες προτίθεται να αναλάβει η Επιτροπή, προκειμένου να διασφαλίσει την υλοποίηση αυτών των συμφωνιών σε διεθνές επίπεδο, ή προκειμένου να προτείνει και να προβεί σε τροποποιήσεις του άρθρου XIV της συμφωνίας;

Απάντηση του κ. Fischler εξ ονόματος της Επιτροπής (7 Ιουλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1236/98 υποβολή: Allan Macartney (ARE) προς την Επιτροπή (29 Απριλίου 1998)

Θέμα: Έλεγχοι κατ' εφαρμογήν των όρων του προγράμματος πριμοδότησης στις θηλάζουσες αγελάδες (SCP) και του προγράμματος ειδικών αντισταθμιστικών επιδομάτων στα ζώα εκτροφής (ΗLCA)

Αναφορικά με τις προϋποθέσεις για την αναγνώριση καθεστώτος πριμοδοτούμενου παραγωγού στο πλαίσιο του προγράμματος πριμοδότησης στις θηλάζουσες αγελάδες και του προγράμματος ειδικών αντισταθμιστικών επιδομάτων στα ζώα εκτροφής, γνωρίζει η Επιτροπή εάν υπάρχουν περιπτώσεις στις οποίες δεν είναι απαραίτητη η τήρηση του κανόνα «επισκέψεις για τη διενέργεια ελέγχου θα πραγματοποιούνται απροειδοποίητα» (SCP 1997/ΗLCA 1998);

Μπορεί ο παραγωγός να αρνηθεί να επιτρέψει τη διενέργεια ελέγχου όταν συντρέχουν σοβαροί λόγοι γι' αυτό (π.χ. ανεπαρκές προσωπικό για την επιτήρηση των ζώων);

Απάντηση του κ. Fischler εξ ονόματος της Επιτροπής (18 Μαΐου 1998)

Σύμφωνα με το άρθρο 6 παράγραφος 5 του κανονισμού (ΕΟΚ) αριθ. 3887/92 της Επιτροπής της 23ης Δεκεμβρίου 1992 ((ΕΕ L 391 της 31.12.1992 )) για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων, οποιαδήποτε προειδοποίηση επιτόπιων ελέγχων θα πρέπει να περιορίζεται στο απολύτως αναγκαίο χρονικό διάστημα, το οποίο κατά γενικό κανόνα δεν μπορεί να υπερβεί τις 48 ώρες.

Κατά γενικό κανόνα, οι εξαγγελθέντες επιτόπιοι έλεγχοι οφείλουν να διεκπεραιώνονται. Για το σκοπό αυτό, υπογραμμίζεται ότι, κατά την υποβολή αίτησης κοινοτικής ενίσχυσης που αφορά ζώα, οι αιτούντες δηλώνουν εν γνώσει των σχετικών απαιτήσεων, στις οποίες συμπεριλαμβάνεται η υποχρέωση διεξαγωγής επιτόπιων ελέγχων εκ μέρους των κρατών μελών. Το άρθρο 13 του κανονισμού (ΕΟΚ) αριθ. 3887/92 της Επιτροπής προβλέπει ότι η αίτηση απορρίπτεται, εκτός από περιπτώσεις ανωτέρας βίας, αν δεν είναι δυνατό να πραγματοποιηθεί επιτόπιος έλεγχος λόγω υπαιτιότητας του δικαιούχου.
ΓΡΑΠΤΗ ΕΡΩΤΗΣΗ E-0816/98 υποβολή: Josι Salafranca Sαnchez-Neyra (PPE) προς την Επιτροπή (26 Μαρτίου 1998)

Θέμα: Αίτηση της Κούβας για να γίνει δεκτή στη Σύμβαση ΑΚΕ-ΕΟΚ

Δεδομένου ότι η Κούβα είναι η μόνη χώρα της Λατινικής Αμερικής που δεν συνδέεται με την Ευρωπαϊκή Ένωση βάσει Συμφωνίας Συνεργασίας, είναι η Επιτροπή σε θέση να μας πληροφορήσει εάν οι αρχές της Κούβας έχουν υποβάλει αίτηση για να γίνει δεκτή η χώρα τους στη Σύμβαση ΑΚΕ-ΕΟΚ;

Εάν ναι, και έχοντας υπόψη την αλλαγή στάσης που τούτο θα μπορούσε να σημαίνει για τις σχέσεις ΕΕ-Κούβας, μπορεί η Επιτροπή να μας πει ποιά ήταν η αντίδρασή της στο αίτημα αυτό; Πώς αποφάνθηκε ή πώς πρόκειται να αποφανθεί η Επιτροπή σε σχέση με την ενδιαφέρουσα αυτή πρωτοβουλία;

Απάντηση του κ. Marνn εξ ονόματος της Επιτροπής (27 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-832/98 του κ. Cabezσn Alonso ((ΕΕ C 310 της 9.10.1998, σελ. 136. )).
ΓΡΑΠΤΗ ΕΡΩΤΗΣΗ E-1141/98 υποβολή: Josι Apolinαrio (PSE) προς την Επιτροπή (24 Απριλίου 1998)

Θέμα: Life/Αζόρες

Λαμβάνοντας υπόψη την ιδιαιτερότητα της περιφέρειας των Αζορών (Πορτογαλία), περιφέρειας ιδιαίτερα απομακρυσμένης και με ειδικό καθεστώς που θεσμοθετείται στη Συνθήκη για την Ευρωπαϊκή Ένωση, ζητώ από την Επιτροπή να αναφέρει ποια κοινοτική ενίσχυση έλαβε η περιφέρεια αυτή μέσω της πρωτοβουλίας Life κατά την περίοδο 1994 - 1999 και ποια είναι η πρόβλεψη της Επιτροπής σχετικά με τις ενισχύσεις στο πλαίσιο της οικονομικής περιόδου 2000-2006.

Απάντηση της κας Bjerregaard εξ ονόματος της Επιτροπής (12 Μαΐου 1998)

Όσον αφορά το μέρος LIFE-Περιβάλλον, η Επιτροπή υπενθυμίζει στο Αξιότιμο Μέλος του Κοινοβουλίου ότι οι δράσεις επίδειξης που επιδέχονται χρηματοδοτικής στήριξης από το LIFE οφείλουν να παρουσιάζουν καινοτόμο χαρακτήρα και να συμβάλλουν στην ανάπτυξη και, ενδεχομένως, στην εφαρμογή της πολιτικής και της κοινοτικής νομοθεσίας στον τομέα του περιβάλλοντος. Οι δράσεις αυτές συγκεντρώνονται κάθε έτος με προκηρύξεις εκδήλωσης ενδιαφέροντος διοργανούμενες από τις εθνικές αρχές.

Για το διάστημα 1994 έως 1999, δεν υπεβλήθη καμιά πρόταση από τις Αζόρες, παρά τις προσπάθειες διάδοσης που καταβλήθηκαν από το πρόγραμμά μας στην Πορτογαλία, καθώς και τις προσπάθειες του πορτογαλικού Υπουργείου Περιβάλλοντος για παρακίνηση των δημόσιων οργανισμών και ιδιωτικών επιχειρήσεων της Πορτογαλίας να καταθέσουν προτάσεις.

Για το μέρος LIFE-Φύση, τα χρηματοδοτούμενα έργα θα συμβάλουν ιδιαίτερα στην υλοποίηση του ευρωπαϊκού δικτύου Natura 2000.

Για το διάστημα 1994 έως 1999, η περιφέρεια των Αζορών χρηματοδοτείται από το LIFE-Φύση στο πλαίσιο πέντε έργων (λεπτομέρειες διατίθενται στη διεύθυνση του διαδικτύου http://europa.eu.int/comm/life/home.htm).

Όσον αφορά τις προοπτικές για το διάστημα 2000 έως 2006, επειδή τα ζητήματα αντιμετωπίζονται με βάση τη ζήτηση, δεν είναι δυνατό να εκτιμηθεί κατά πόσο και κατά ποίο τρόπο θα οφεληθεί η υπόψη περιφέρεια από τις χρηματοδοτήσεις του LIFE.
ΓΡΑΠΤΗ ΕΡΩΤΗΣΗ E-0905/98 υποβολή: Marjo Matikainen-Kallstrφm (PPE) προς την Επιτροπή (26 Μαρτίου 1998)

Θέμα: Ελλείψεις στην σήμανση του βοείου κρέατος όσον αφορά την προέλευσή του

Τον Απρίλιο θα τεθεί εν ισχύι στα κράτη μέλη το βασιζόμενο σε σχετικό κανονισμό της ΕΕ σύστημα σήμανσης του βοείου κρέατος όσον αφορά την προέλευσή του. Εντούτοις, φαίνεται ότι το εν λόγω σύστημα δεν θα είναι τέλειο δεδομένου ότι η υποχρέωση σήμανσης δεν αφορά, π.χ., το μαριναρισμένο και καρυκευμένο κρέας. Σημειωτέον ότι στην Φινλανδία περίπου το 15-20% του τεμαχισμένου σε κύβους βοείου κρέατος πωλείται εντός καρυκευμένου ζωμού.

Κατά συνέπειαν, η σήμανση αυτή θα ενημερώνει τον καταναλωτή για την προέλευση του κρέατος που έχει προμηθευθεί μόνο εάν αυτό είναι νωπό. Γι' αυτό και θα ήθελα να με ενημερώσει η Ευρωπαϊκή Επιτροπή για τα μέτρα που προτίθεται να λάβει προκειμένου να διασφαλισθεί η υψηλή ποιότητα του βοείου κρέατος που δεν θα υπάγεται στο σύστημα αυτό.

Aπάντηση του κ. Fischler εξ ονόματος της Επιτροπής (5 Μαΐου 1998)

Το πεδίο του κανονισμού (ΕΚ) αριθ. 820/97 του Συμβουλίου για την θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας ((EE L 117 της 07.05.1997 )) καλύπτει το νωπό και το κατεψυγμένο κρέας βοοειδών, τους στύλους διαφράγματος και το διάφραγμα που υπάγονται στους κωδικούς συνδυασμένης ονοματολογίας ΣΟ 0201, 0202, 0206 10 95 και 0206 29 91. Η πρόσθετη σημείωση 6(α) του κεφαλαίου 2 της συνδυασμένης ονοματολογίας αποκλείει το αμαγείρευτο καρυκευμένο κρέας από το κεφάλαιο 2. «Το καρυκευμένο κρέας» θα είναι μη μαγειρευμένο κρέας το οποίο θα έχει καρυκευθεί είτε σε βάθος είτε σε όλη την επιφάνεια του προϊόντος με καρυκεύματα τα οποία θα είναι και ορατά με γυμνό μάτι και τα οποία θα είναι δυνατόν να διακριθούν σαφώς με τη γεύση. Ως εκ τούτου, το καρυκευμένο κρέας δεν καλύπτεται από αυτό τον κανονισμό. Οι συναλλασσόμενοι είναι ακόμη σε θέση να επιθέσουν ετικέτες καρυκευμένου κρέατος αλλά όχι σύμφωνα με τον κανονισμό (ΕΚ) αριθ. 820/97.

Το άρθρο 19 παράγραφος 6 του κανονισμού ορίζει ότι έως την 1η Ιανουαρίου 2000 το Συμβούλιο θα αποφασίσει για την ενδεχόμενη παράταση του πεδίου του εν λόγω κανονισμού.
ΓΡΑΠΤΗ ΕΡΩΤΗΣΗ E-0670/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Θεωρεί η Επιτροπή ότι ο τίτλος σπουδών Fachhochschuldiplom είναι ο ανώτερος τίτλος στη Γερμανία, ή μήπως πιστεύει ότι ο ανώτερος τίτλος σπουδών στη χώρα αυτή είναι το Ηochschuldiplom;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-1600/98 υποβολή: Ana Miranda de Lage (PSE) προς το Συμβούλιο (25 Μαΐου 1998)

Θέμα: Εικόνα εγκατάλειψης στους πρώην συνοριακούς σταθμούς

Η κατάργηση των εσωτερικών συνόρων μπορεί να θεωρηθεί ως ένα ιστορικό ορόσημο στην πορεία προς την ευρωπαϊκή ολοκλήρωση. Η άρση των φυσικών φραγμών μεταξύ των κρατών μελών, αν και αρχικώς είχε προκαλέσει αντιδράσεις, σήμερα θεωρείται ως ένα φυσικό μέτρο που τονώνει το αίσθημα της ευρωπαϊκής ιθαγένειας.

Ωστόσο σε ορισμένα σημεία των γαλλο-ισπανικών συνόρων (Γέφυρα Santiago, Behobia, Biriatou κλπ.) εξακολουθούν να υφίστανται τα οικήματα που στέγαζαν τις μεθοριακές υπηρεσίες. Η κατάσταση εγκατάλειψης στην οποία έχουν περιέλθει τα εν λόγω οικήματα, λόγω ελλείψεως συντήρησης και της αδιαφορίας των αρμοδίων αρχών, προκαλεί αισθήματα ντροπής και αγανάκτησης: σπασμένα τζάμια, σωροί σκουπιδιών, βγαλμένες πόρτες κλπ.

Εν ολίγοις, η εικόνα που προσφέρει το μεθοριακό τοπίο δεν θα μπορούσε να είναι πιο αξιοκατάκριτη και δυσφημιστική μιας από τις πιο «ορατές» αποφάσεις που έχουν ληφθεί για την ευρωπαϊκή οικοδόμηση.

Ποιές πρωτοβουλίες θα μπορούσε να προωθήσει το Συμβούλιο για την οριστική απάλειψη των φυσικών υπολειμμάτων των συνόρων;

Εάν δεν είναι δυνατόν κάτι τέτοιο, ποιός θα πρέπει να αναλάβει τη διατήρηση και φροντίδα των κτιρίων;

Έχει υπόψη του το Συμβούλιο και άλλα σημεία των εσωτερικών συνόρων όπου να επικρατεί ανάλογη κατάσταση;

Απάντηση (20 Ιουλίου 1998)

Δεν αποτελεί αρμοδιότητα του Συμβουλίου να αποφασίσει σχετικά με την κατάργηση ή τη μετατροπή των κτιρίων που χρησιμοποιούνταν άλλοτε ως συνοριακοί σταθμοί μεταξύ των κρατών μελών, διότι τα θέματα αυτά εμπίπτουν στην αρμοδιότητα των αντίστοιχων εθνικών τελωνειακών αρχών.
ΓΡΑΠΤΗ ΕΡΩΤΗΣΗ E-1669/98 υποβολή: Monica Baldi (PPE) προς το Συμβούλιο (2 Iουνίου 1998)

Θέμα: Επανεισαγωγή της διδασκαλίας των λατινικών στα σχολικά προγράμματα

Η λατινική γλώσσα, για χρόνια εκτοπισμένη από τα προγράμματα διδασκαλίας των διαφόρων σχολικών ιδρυμάτων, ξανακερδίζει κύρος, κυρίως σε ορισμένες ευρωπαϊκές χώρες όπως η Γερμανία, το Βέλγιο, η Φινλανδία ακόμη και η Νορβηγία, όπου το ενδιαφέρον για τη γλώσσα αυτή, η οποία για αιώνες υπήρξε το όχημα του ευρωπαϊκού πολιτισμού μας, ζωντανεύει και πάλι.

Στην Ιταλία, ο Υπουργός Παιδείας, στο νέο σχεδιασμό της υποχρεωτικής εκπαίδευσης, έκανε λόγο για Ευρώπη χωρίς να παραλείψει τον λατινικό πολιτισμό.

Θα μπορούσε να ενεργήσει το Συμβούλιο Υπουργών ώστε σε όλες τις χώρες της Ευρωπαϊκής Ένωσης η λατινική γλώσσα να ενταχθεί στα προγράμματα των σχολείων υποχρεωτικής εκπαίδευσης, όπως ζητούν από καιρό πολλοί ευρωπαίοι διανοούμενοι;

Απάντηση (20 Ιουλίου 1998)

1. Στο άρθρο 126 παρ. 1 της Συνθήκης ορίζονται τα εξής: «Η Κοινότητα συμβάλλει στην ανάπτυξη παιδείας υψηλού επιπέδου, ενθαρρύνοντας τη συνεργασία μεταξύ κρατών μελών και, αν αυτό απαιτείται, υποστηρίζοντας και συμπληρώνοντας τη δράση τους, σεβόμενη ταυτόχρονα πλήρως την αρμοδιότητα των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος καθώς και την πολιτιστική και γλωσσική τους πολυμορφία.».

2. Το θέμα τόσο της καθιέρωσης όσο και της επαναφοράς της διδασκαλίας των λατινικών στα εθνικά προγράμματα υποχρεωτικής εκπαίδευσης εμπίπτει κατά πρώτο στην αρμοδιότητα που διαθέτει έκαστο κράτος μέλος επί του περιεχομένου της διδασκαλίας και επί του τρόπου οργανώσεως του εκπαιδευτικού του συστήματος. Δεν έχει υποβληθεί στο Συμβούλιο καμία πρόταση της Επιτροπής με στόχο τη δημιουργία ιδιαίτερων συνθηκών συνεργασίας επί του θέματος μεταξύ των κρατών μελών.
ΓΡΑΠΤΗ ΕΡΩΤΗΣΗ E-0597/98 υποβολή: Παναγιώτης Λαμπρίας (PPE) προς την Επιτροπή (4 Μαρτίου 1998)

Θέμα: Η πολιτική αεροπορία στην Ευρωπαοκή Ένωση

Στις 17 Ιανουαρίου 1998 οργανώθηκε από το Forum Europe στις Βρυξέλλες, συνέδριο με θέμα «Meeting the Global Challenge - the Outlook for civil aviation in the E.U.». Ερωτάται η Επιτροπή ποία είναι η θέση της για τις κατευθύνσεις και απόψεις που διατυπώθηκαν στον συνέδριο, καθώς και αν εκτιμά ότι παρέχεται η δυνατότητα για λήψη μέτρων με σκοπό την ενίσχυση της κοινοτικής πολιτικής σε αυτόν τον τομέα.

Απάντηση του κ. Kinnock εξ ονόματος της Επιτροπής (22 Απριλίου 1998)

Το συνέδριο στο οποίο αναφέρεται το Αξιότιμο Μέλος εστιάστηκε στο θέμα της παγκοσμιοποίησης των αεροπορικών μεταφορών και των επιπτώσεών της για την πολιτική αεροπορία στην Κοινότητα.

Η Επιτροπή αναγνωρίζει ότι είναι αναγκαία κανονιστική υποδομή προσαρμοσμένη στις ανάγκες της παγκοσμιοποιημένης πολιτικής αεροπορίας.

Από το 1987 τρεις δέσμες μέτρων ελευθέρωσης έχουν σταδιακά δημιουργήσει την ενιαία αγορά αεροπορικών μεταφορών εντός της Κοινότητας, η οποία προσφέρει στις αεροπορικές εταιρείες της Κοινότητας ισχυρό θεμέλιο για την ανάπτυξη στρατηγικής σε παγκόσμιο επίπεδο. Ωστόσο, η παγκοσμιοποίηση καθιστά αναγκαία την υιοθέτηση εκ μέρους της Κοινότητας αποτελεσματικής εξωτερικής πολιτικής, που να εξασφαλίζει ότι οι αερομεταφορείς από την Κοινότητα, όπως και οι καταναλωτές, μπορούν να εκμεταλλευθούν πλήρως τα πλεονεκτήματα αυτών των νέων συνθηκών ανταγωνισμού, και παραλλήλως να εγγυάται την ασφάλεια και τον υγιή ανταγωνισμό.

Η Επιτροπή καταστρώνει αυτήν την πολιτική στις διαπραγματεύσεις για την καθιέρωση ενιαίου ευρωπαϊκού χώρου αεροπλοΐας με τις χώρες της Κεντρικής Ευρώπης. Επίσης, έχει υποβάλει στο Συμβούλιο πρόταση για απόφαση ((SEC(97)2053 τελικό. )), με την οποία εξουσιοδοτείται η Επιτροπή να ξεκινήσει διαπραγματεύσεις για την επίτευξη συμφωνίας με τις Ηνωμένες Πολιτείες της Αμερικής για τη δημιουργία ενιαίου υπερατλαντικού χώρου αεροπλοΐας. Η ανάθεση αυτής της εντολής, η οποία συζητείται ακόμη στο Συμβούλιο, θα αποτελέσει σημαντικό βήμα για την ανάπτυξη και εφαρμογή αποτελεσματικής κοινής εξωτερικής πολιτικής αεροπλοΐας, ανταποκρινόμενη στην παγκοσμιοποίηση του κλάδου, και θα εξυπηρετήσει τα συμφέροντα της Κοινότητας και των κρατών μελών, των αεροπορικών εταιρειών και των καταναλωτών.
ΓΡΑΠΤΗ ΕΡΩΤΗΣΗ E-1001/98 υποβολή: Laura De Esteban Martin (PPE) προς την Επιτροπή (2 Απριλίου 1998)

Θέμα: Κοινοτικοί διαγωνισμοί

Για ποιο λόγο η Επιτροπή πρόσθεσε στην ισπανική έκδοση της προκήρυξης του γενικού διαγωνισμού (COM/A/1047 (EE C 145 A της 13.05.1997) την απαίτηση για κατοχή «πανεπιστημιακού» τίτλου σπουδών και δεν έπραξε το ίδιο και στη γερμανική έκδοση της ίδιας προκήρυξης;

Επίσης, για ποιο λόγο πρόσθεσε η Επιτροπή στην ισπανική έκδοση της προκήρυξης των γενικών διαγωνισμών, (COM/A/720 και COM/A/721 (EE C 52 A της 28.02.1991) την απαίτηση να κατέχουν οι υποψήφιοι έναν «ανώτερο» τίτλο σπουδών, ενώ δεν πρόβαλε την ίδια απαίτηση στις υπόλοιπες γλωσσικές εκδόσεις της προαναφερθείσας προκήρυξης;

Απάντηση του κ. Liikanen εξ ονόματος της Επιτροπής (4 Μαΐου 1998)

Η Επιτροπή παραπέμπει το αξιότιμο μέλος του Κοινοβουλίου στην απάντησή της στις, όμοιες με τη δική του, ερωτήσεις Ε-643/98 και Ε-645/98 του κ. Hernαndez Mollar ((βλέπε σελίδα 13. )), Ε-725/98 του κ. Mιndez de Vigo ((βλέπε σελίδα 15. )) και Ε-677/98, Ε-678/98 του κ. Gutiιrrez Dνaz ((βλέπε σελίδα 15. )).

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή αναγράφεται στην προκήρυξη του διαγωνισμού COM/A/1047 (97/C 145 A/02), η οποία δημοσιεύτηκε στην Επίσημη Εφημερίδα ((ΕΕ C 145 Α της 13.5.1997. )). Εξάλλου, όσον αφορά το ερώτημά του για το διαγωνισμό COM/A/720 και COM/A/721, η Επιτροπή παρακαλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ 82/92 ((ΕΕ C 52 της 28.2.1991. )) (Cortιs Jimιnez κατά Επιτροπής).
ΓΡΑΠΤΗ ΕΡΩΤΗΣΗ E-2039/98 υποβολή: Klaus Hδnsch (PSE) προς την Επιτροπή (7 Iουλίου 1998)

Θέμα: Χορήγηση κοινοτικών πιστώσεων στην πόλη του Wuppertal (Βόρεια Ρηνανία- Βεστφαλία)

Όσον αφορά την χορήγηση κοινοτικών πιστώσεων στην πόλη του Wuppertal (Βόρεια Ρηνανία-Βεστφαλία), μπορεί η Επιτροπή να αναφέρει:

1. το ύψος των ειλημμένων κοινοτικών διαρθρωτικών πιστώσεων και την κατανομή τους ανά ταμείο, κοινοτικό πρόγραμμα και κοινοτική πρωτοβουλία, καθώς και το ύψος των κοινοτικών πιστώσεων, που έχουν διατεθεί στην πόλη του Wuppertal από το 1994 βάσει άλλων κονδυλίων του προϋπολογισμού για πιλοτικά προγράμματα, δράσεις ή - ως άμεση επιδότηση - σε πανεπιστήμια, ερευνητικά ιδρύματα, επιχειρήσεις και άλλους φορείς;

2. τον αριθμό των θέσεων εργασίας που δημιουργήθηκαν ή διατηρήθηκαν με αυτές τις πιστώσεις;

Απάντηση του κ. Santer εξ ονόματος της Επιτροπής (6 Ιουλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1485/98 υποβολή: Andrea Manzella (PSE) προς το Συμβούλιο (14 Μαΐου 1998)

Θέμα: Η καταδίκη του στρατηγού Oviedo

Σε σχέση με την παρούσα κατάσταση στην Παραγουάη, μπορεί το Συμβούλιο να μας πει ποιές κρίσεις έχουν εκφραστεί και τί ψυχολογική πίεση έχει ασκηθεί όσον αφορά την τρέχουσα εκλογική διαδικασία; Εκφράζονται έντονες αμφιβολίες ως προς την ομαλότητά της λόγω της σύλληψης και καταδίκης, υπό συνθήκες περίεργες και χωρίς τις δέουσες εγγυήσεις, του στρατηγού Luis Oviedo, του υποψήφιου που έλαβε τις περισσότερες ψήφους κατά τις προκαταρκτικές εκλογές που η αρμόδια δικαστική αρχή αναγνώρισε ως νόμιμες, και τον οποίον όλες οι δημοσκοπήσεις φέρουν ως δημοφιλέστερο υποψήφιο.

Μπορεί συγκεκριμένα, το Συμβούλιο να μας πει, βάσει επισήμων εγγράφων της κυβέρνησης της Παραγουάης, για τί ακριβώς κατηγορείται ο στρατηγός Oviedo, κατά πόσον είναι βάσιμες οι εναντίον του κατηγορίες και εάν η καταδίκη που του επιβλήθηκε είναι ανάλογη του παραπτώματός του;

Απάντηση (20 Ιουλίου 1998)

1. Λαμβάνοντας υπόψη τα πρόσφατα προεκλογικά γεγονότα η Ευρωπαϊκή Ένωση εξέφρασε την άποψη ότι, παρόλο που η κατάσταση είναι ανησυχητική, δεν θα ήταν σκόπιμο για την Ένωση να προβεί σε περαιτέρω δήλωση για την Παραγουάη έπειτα από τη δήλωση της 19ης Νοεμβρίου 1997 με την οποία εκφράστηκε η θέση της ΕΕ. Ταυτόχρονα, στο πλαίσιο των συνήθων διπλωματικών επαφών, η Ένωση γνωστοποίησε στις αρχές της Παραγουάης τις ανησυχίες που εκφράστηκαν με τη δήλωση αυτή. Η Ένωση έχει διατηρήσει επίσης στενή επαφή με τις κυβερνήσεις της ΜΕRCΟSUR (Κοινή Αγορά του Νότου), έχει σημειώσει προσεκτικά τις εκτιμήσεις τους για την κατάσταση στην Παραγουάη, και εξακολουθεί να παρακολουθεί την κατάσταση. Επί πλέον, η ΕΕ συγχρηματοδότησε μαζί με τον Οργανισμό Αμερικανικών Κρατών (ΟΑΚ) μια αποστολή παρακολούθησης των εκλογών στην Παραγουάη.

2. Το Ανώτατο Δικαστήριο της Παραγουάης επιβεβαίωσε στα μέσα Απριλίου 1998 την απόφαση του εκτάκτου στρατοδικείου με την οποία ο στρατηγός Οviedo καταδικάστηκε σε δεκαετή φυλάκιση για απόπειρα πραξικοπήματος τον Απρίλιο του 1996.

Το Συμβούλιο δεν είναι σε θέση να κρίνει κατά πόσο ήταν θεμελιωμένες οι κατηγορίες ούτε κατά πόσο η ποινή είναι ανάλογη του εγκλήματος.
ΓΡΑΠΤΗ ΕΡΩΤΗΣΗ E-1235/98 υποβολή: Allan Macartney (ARE) προς την Επιτροπή (29 Απριλίου 1998)

Θέμα: Ενισχύσεις για την εκτροφή αιγών

Είναι σε θέση να επιβεβαιώσει η Επιτροπή το γεγονός ότι οι αγροτικές ενισχύσεις για τις αίγες είναι ίσες, βάσει του κοινοτικού καθεστώτος για το κρέας των αιγοπροβάτων, με αυτές των προβάτων μόνο στα κράτη μέλη εκείνα τα οποία χαρακτηρίζονται από παράδοση όσον αφορά την κατανάλωση του κατσικίσιου κρέατος;

Έχει εξετάσει η Επιτροπή, αφ' ενός, τις τυχόν ανισότητες οι οποίες ενδέχεται να προκύψουν από την εφαρμογή της πολιτικής αυτής και, αφ' ετέρου, τις επιδράσεις της πολιτικής αυτής στην εκτροφή των αιγών σε χώρες οι οποίες δεν ανήκουν σε αυτές που χαρακτηρίζονται από την παράδοση σε ό,τι αφορά την κατανάλωση κατσικίσιου κρέατος;

Προβλέπει η Επιτροπή στο μέλλον κάποια αλλαγή προκειμένου να διασφαλισθεί η επί ίσοις όροις χορήγηση ενισχύσεων για τις αίγες σε όλα τα κράτη μέλη;

Απάντηση του κ. Fischler εξ ονόματος της Επιτροπής (15 Μαΐου 1998)

Η Επιτροπή μπορεί να επιβεβαιώσει ότι η πληρωμή της πριμοδότησης για τις αίγες περιορίζεται στις περιοχές της Κοινότητας όπου η εκτροφή αιγών για το κρέας τους αποτελεί παραδοσιακή πρακτική συγκρίσιμη με την εκτροφή προβάτων.

Η Επιτροπή δεν θεωρεί ότι το παρόν καθεστώς δημιουργεί ανισότητες. Σκοπός της ετήσιας πριμοδότησης που καταβάλλεται στο πλαίσιο του καθεστώτος για τα αιγοπρόβατα είναι να στηρίξει τους παραγωγούς κρέατος. Για να επιλέξιμη για τέτοιες πληρωμές η εκτροφή αιγών πρέπει λοιπόν να προσανατολίζεται κυρίως προς την παραγωγή κρέατος και οι μέθοδοι εκτροφής των αιγών και των προβάτων πρέπει να ομοιάζουν. Στα κράτη μέλη, όπου δεν υπάρχει παράδοση κατανάλωσης κατσικίσιου κρέατος, δεν συμβαίνει αυτό, δεδομένου ότι οι αίγες εκτρέφονται κυρίως για την παραγωγή μαλλιού ή γαλακτοκομικών προϊόντων.

Η Επιτροπή δεν προβλέπει επέκταση του καθεστώτος πριμοδότησης, ώστε να συμπεριληφθούν σ'αυτό οι παραγωγοί αιγών, που δεν έχουν ως κύρια δραστηριότητα την παραγωγή κρέατος.